OpenLLM-France/wikimedia huggingface dataset:
# Motiu adjacent al protoespaiador

El MAP o motiu adjacent al protoespaiador (en anglès protospacer adjacent motif, PAM), és una seqüència d'ADN, d'entre 1 i 5 nucleòtids, que està a continuació de la seqüència diana de la nucleasa Cas9 del sistema immunitari adaptatiu bacterià CRISPR. MAP és un component del plàsmid o virus invasiu, però no és un component del locus CRISPR. La nucleasa Cas9 no s'unirà al ADN o el tallarà correctament si a continuació no hi ha present la seqüència MAP. MAP permet distingir l'ADN propi del que no ho és, evitant que el locus CRISPR sigui tallat per la nucleasa.
Els locus de CRISPR contenent espaiadors (spacers, ADN viral inserit en el locus CRISPR) que en el sistema immunitari adaptatiu de tipus II van ser creats a partir d'ADN invasor de virus o plasmidis (anomenats protospacers). En una reinfecció, Cas9 s'uneix al tracrRNA: crRNA que guia Cas9 a la seqüència del potoespaiador invasor. Però Cas9 no serà capaç de tallar a menys que a continuació hi hagi la seqüència MAP.
La seqüència MAP canònica és 5′-NGG-3′, on N és qualsevol nucleobase seguida per dos guanines. La canònica s'associa amb la Cas9 de Streptococcus pyogenes. La no canònica 5′-NGA-3′ pot ser molt eficient per als humans, però l'eficiència varia amb la localització del genoma. Hi ha diferents MAP segons l'organisme del qual prové la Cas9 o si ha estat modificada. S'han fet intents de crear una Cas9 que reconegui diferents MAP per augmentar l'habilitat de l'edició genètica en qualsevol lloc del genoma.

## Referències

* ↑ Mojica FJ, Díez-Villaseñor C, García-Martínez J, Almendros C (2009). "Short motif sequences determine the targets of the prokaryotic CRISPR defence system". Microbiology (journal) 155 (Pt 3): 733–740. doi:10.1099/mic.0.023960-0. PMID: 19246744.
* ↑ Mali P, Esvelt KM, Church GM (2013). "Cas9 as a versatile tool for engineering biology". Nature Methods 10 (10): 957–963. doi:10.1038/nmeth.2649. PMC 4051438. PMID: 24076990.
* ↑ Anders C, Niewoehner O, Duerst A, Jinek M (2014). "Structural basis of PAM-dependent target DNA recognition by the Cas9 endonuclease". Nature (journal) 513 (7519): 569–573. doi:10.1038/nature13579. PMC 4176945. PMID: 25079318.
* ↑ Zhang Y, Ge X, Yang F, Zhang L, Zheng J, Tan X, Jin ZB, Qu J, Gu F (2014). "Comparison of non-canonical PAMs for CRISPR/Cas9-mediated DNA cleavage in human cells". Scientific Reports 4: 5405. doi:10.1038/srep05405. PMC 4066725. PMID: 24956376.
* ↑ https://www.addgene.org/crispr/guide/#pam-table
* ↑ Kleinstiver BP, Prew MS, Tsai SQ, Topkar VV, Nguyen NT, Zheng Z, Gonzales AP, Li Z, Peterson RT, Yeh JR, Aryee MJ, Joung JK (2015). "Engineered CRISPR-Cas9 nucleases with altered PAM specificities". Nature (journal) 523 (7561): 481–485. doi:10.1038/nature14592. PMID: 26098369.
# Janez Brajkovič

Janez Brajkovič (Metlika, 18 de desembre de 1983) és un ciclista eslovè, professional des del 2005. Actualment milita a l'equip Bahrain-Merida.
Després de la seva victòria al Campionat del món de contrarellotge sots 23 de 2004, per davant de Thomas Dekker, Brajkovič fa el seu debut com a professional a l'equip eslovè Krka-Adria Mobil, però Johan Bruyneel el fitxa l'agost del mateix any per formar part del Discovery Channel.
El 2006 lidera la Volta a Espanya durant dues etapes i l'any següent aconsegueix la victòria a la Volta a Geòrgia. El 2010 aconsegueix el que fins al moment és la seva victòria més important com a professional, el Critèrium del Dauphiné.

## Palmarès

* 2004
** Campió del món de contrarellotge sub-23
** Campió d'Eslovènia de ruta sub-23
** Campió d'Eslovènia de contrarellotge sub-23
** 1r al Trofeo Banca Popolare
** Vencedor d'una etapa del Gran Premi Tell
* 2005
** Vencedor d'una etapa de la Jadranska Magistrala
* 2006
** Vencedor de la classificació dels joves de la Volta a Geòrgia
* 2007
** 1r a la Volta a Geòrgia i 1r de la classificació dels joves
* 2009
** Campió d'Eslovènia en contrarellotge
* 2010
** 1r al Critèrium del Dauphiné i vencedor d'una etapa
* 2011
** Campió d'Eslovènia en contrarellotge
* 2012
** 1r a la Volta a Eslovènia
** Vencedor d'una etapa a la Volta a Catalunya

### Resultats a la Volta a Espanya

* 2006. 30è de la classificació general. Porta el mallot or durant 2 etapes
* 2007. Abandona (10a etapa)
* 2011. 22è de la classificació general
* 2013. 26è de la classificació general

### Resultats al Giro d'Itàlia

* 2009. 18è de la classificació general
* 2014. Abandona (6a etapa)

### Resultats al Tour de França

* 2010. 43è de la classificació general
* 2011. Abandona (5a etapa)
* 2012. 9è de la classificació general
* 2013. No surt (7a etapa) per culpa d'una caiguda el dia anterior.
* 2017. 45è de la classificació general

## Referències

* ↑ «Brajkovic abandonne». lequipe.fr. L'Équipe, 04-07-2013.

## Enllaços externs

* Fitxa de Janez Brajkovič a sitiodeciclismo.net
* Fitxa de Janez Brajkovič a procyclingstats.com
# Robert Bodley

Robert Bodley (Ciutat del Cap, 31 de juliol de 1878 - Port Shepstone, 6 de novembre de 1956) va ser un tirador sud-africà que va competir a començaments del segle xx.
El 1912 va prendre part en els Jocs Olímpics d'Estocolm, on disputà cinc proves del programa de tir. Els millors resultats els aconseguí en les proves de rifle militar per equips i rifle lliure per equips, on fou quart i sisè respectivament. En les altres tres proves finalitzà en posicions força endarrerides.
Vuit anys més tard, un cop finalitzada la Primera Guerra Mundial, va disputar set proves del programa de tir dels Jocs d'Anvers. Guanyà la medalla de plata en la competició de rifle militar, 600 metres equips. En les altres proves destaca la cinquena posició en la de rifle militar 300 i 600 metres, bocaterrosa per equips i la vuitena en les de carrabina, 50 metres per equips i rifle militar 300 metres, bocaterrosa per equips com a millors resultats.

## Referències

* 1 2 «Bob Bodley Olympic Results». sports-reference.com. Arxivat de l'original el 18 d’abril 2020. [Consulta: 19 abril 2018].
# Benjamin Bok

Benjamin Bok (25 de gener de 1995), és un jugador d'escacs neerlandès, que té el títol de Gran Mestre des de 2014.
A la llista d'Elo de la FIDE del juliol de 2021, hi tenia un Elo de 2624 punts, cosa que en feia el jugador número 3 (en actiu) dels Països Baixos, i el 157è millor jugador del rànquing mundial. El seu màxim Elo va ser de 2645 punts, a la llista del juliol de 2019.

## Resultats destacats en competició

Aconseguí les tres normes de MI al Torneig de Groningen de 2009, al Corus C de 2010 i al torneig NK Algemeen de 2010. Obtingué la seva primera norma de Gran Mestre a la Copa d'Europa de clubs d'escacs de 2011, la seva segona norma l'obtingué quan va fer 6 punts de 9 a l'Internacional d'Oslo el 2013, i la seva tercera norma el 2014 quan se situà en sisè lloc amb 7 punts de 13 al Grup B del Torneig Tata Steel de categoria IV amb 7 punts de 11.
El 2014 fou subcampió del Torneig de Groningen 2014 i empatà en el tercer lloc del Campionat dels Països Baixos de 2015. Fou campió de l'Obert del London Chess Classic 2015 amb 8 punts en solitari, enduent-se un premi de 5.000 lliures estarlines.

## Notes i referències

* 1 2 «Nota biogràfica de Loek van Wely» (en anglès). Chessgames.com. [Consulta: 18 gener 2016].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 18 juliol 2021].
* ↑ Posició al rànquing mundial i evolució Elo de Benjamin Bok «FIDE» (en anglès). [Consulta: 31 gener 2021].
* ↑ «Les tres normes de MI». Fide. [Consulta: 18 gener 2016].
* ↑ «Les tres normes de GM». [Consulta: 18 gener 2016].
* ↑ «Classificació Groningen 2014». Arxivat de l'original el 14 de març 2016. [Consulta: 18 gener 2016].
* ↑ «Classificació Obert London chess Classic». Arxivat de l'original el 23 de desembre 2015. [Consulta: 18 gener 2016].
# James Rainwater

Leo James Rainwater (Council, Idaho, 1917 - id., 1986) fou un físic estatunidenc guardonat amb el Premi Nobel de Física l'any 1975.

## Biografia

Va néixer el 9 de desembre de 1917 a la ciutat de Council, situada a l'estat nord-americà d'Idaho. El 1918, després de la mort del seu pare en una epidèmia de grip, la seva família va traslladar-se fins a Hanford, a l'estat de Califòrnia. Allà estudià física a l'Institut Tecnològic de Califòrnia, on es llicencià el 1939 i, posteriorment, aconseguí el doctorat a la Universitat de Colúmbia el 1946. El 1952, fou nomenat professor de física a la Universitat de Colúmbia.
Leo James Rainwater es morí el 31 de maig de 1986.

## Recerca científica

Durant la Segona Guerra Mundial, va entrar a treballar en el projecte de desenvolupament de la bomba atòmica. A partir de 1949, va començar a desenvolupar la seva teoria que, contràriament al que llavors es creia, propugnava que no tots els nuclis atòmics són esfèrics. Les seves idees van ser provades i confirmades més endavant per Aage Niels Bohr i els experiments de Ben Roy Mottelson realitzats a l'Institut Niels Bohr de Copenhaguen.
James Rainwater també va contribuir a la comprensió científica de les radiografies i va participar en la Comissió d'energia atòmica i projectes d'investigació navals per decisió del govern dels Estats Units.
El 1975, fou guardonat, al costat d'Aage Niels Bohr i Ben Roy Mottelson, amb el Premi Nobel de Física.

## Enllaços externs

* «James Rainwater» (en anglès). The Nobel Prize. The Nobel Foundation.
# Centre de Música de Budapest

El Centre de Música de Budapest (BMC) és un centre cultural de Budapest. La seva missió és la de la presentació col·lectiva i coordinada de la música hongaresa contemporània, fent de promotor de concerts, segell discogràfic i centre d'informació. La nova seu del Centre de Música de Budapest es va inaugurar el 2013 i compta amb un sala de concerts de 300 places, l'Opus Jazz Club que programa grans artistes de jazz internacionals i locals, un centre d'informació musical, i una biblioteca, i el segell discogràfic BMC Records, amb més de 260 llançaments clàssics, contemporanis i jazzístics. Els concerts, conferències, tallers, tallers, cursos i residencies d'artistes clàssics, contemporanis i de jazz constitueixen aproximadament la meitat dels 700 esdeveniments anuals de BMC. L'Opus Jazz Club, programa entre 4 o 5 actuacions de concerts en directe a la setmana. Cada any, part de la programació es dedica a la vívida escena del jazz europeu, amb una vuitantena de concerts. Aquestes propostes d'artistes contemporanis europeus compten en general amb el suport o la col·laboració de diferents institucions culturals.

## Referències

* ↑ Zrt, HVG Kiadó. «"Itt nincs hazugság, nincs átverés" – valami új kezdődik Budapesten» (en hongarès), 15-01-2013. [Consulta: 11 febrer 2020].
* ↑ Zrt, HVG Kiadó. «Orbán avatta fel a Budapest Music Centert» (en hongarès), 23-03-2013. [Consulta: 11 febrer 2020].
# Hjalmar Christoffersen

Hjalmar Johan Christoffersen (Copenhaguen, 1 de desembre de 1889 - Copenhaguen, 28 de desembre de 1966) va ser un futbolista danès que va competir a començament del segle xx. Jugà com a davanter i en el seu palmarès destaca la medalla de plata en la competició de futbol dels Jocs Olímpics d'Estocolm, el 1912.
Pel que fa a clubs, jugà al Frem i al Østerbros Boldklub. A la selecció nacional jugà un sol partit, contra Noruega, en què no marcà cap gol.

## Referències

* 1 2 3 4 Suma de gols i partits en els dos períodes en què va jugar al Frem
* ↑ «Hjalmar Christoffersen Olympic Results». sports-reference.com. Arxivat de l'original el 2012-12-13. [Consulta: 30 març 2017].
* ↑ Fitxa a EU-Football.info
# Antoni Muntanyola i Carné

Antoni Muntañola i Carné (Barcelona, 2 d'octubre de 1883 - Barcelona, 8 de novembre de 1951) fou un dibuixant humorístic, autor teatral, il·lustrador i editor de llibres infantils.

## Biografia

Antoni Muntañola va néixer al carrer Ciutat, de Barcelona, fill d'Antoni Muntañola i Portabella, natural de Barcelona, i de Carme Carné i Cassart (*-1928), natural de Sant Feliu de Codines.
Va ser el creador de la imatge gràfica d'En Patufet l'any 1904. En els seus dibuixos firmava amb el nom de Amyc o Amic. Va realitzar il·lustracions per les revistes Cu-Cut!, En Patufet i La Mainada L'any 1917 fundaria la innovadora Editorial Muntañola dedicada als llibres il·lustrats per a infants.
A banda de la seva activitat artística, va ser el director general de l'empresa "Central d'Obres i Crèdit", una empresa que més tard, en 1962, seria adquirida pel grup Mapfre. Aquesta activitat empresarial ja l'havia desenvolupat el seu pare, sent un dels impulsors del "Banco Universal" de Barcelona el 1882.
Antoni Muntañola i Carné es va casar amb Consol Tey i Enrich. Va viure a la Rambla de Catalunya, número 43, de Barcelona.

## Obres de teatre

* L'Exministre : drama en tres actes, 1911.
* L'Esbojarrada, comèdia barcelonina en quatre actes i en prosa 1912.

## Publicacions

* Joan Feréstec. Text de Carles Riba,il·lustracions de Junceda, 1918.
* Joan Barroer. Text de Carles Riba, il·lustracions de Xavier Nogués, 1918.

## Referències

* 1 2 3 «Necrológicas». La Vanguardia, 11-11-1951, pàg. 13.
* ↑ Registre de Naixements de l'Ajuntament de Barcelona, any 1883, número de registre 5335.
* ↑ Castillo, Montserrat. Grans Il·lustradors Catalans Del Llibre per a Infants (1905-1939). Barcelona, 1997, pàgina 292 Ed. Barcanova, ISBN 84-489-0343-9
* 1 2 Castillo, Montserrat. En Patufet, cent anys. Publicacions de l'Abadia de Montserrat, 2004, pàgina 65.
* 1 2 «Antoni Muntanyola i Carné». Gran Enciclopèdia Catalana. Barcelona: Grup Enciclopèdia Catalana.
* ↑ «Ignacio Hernando de Larramendi» (en castellà). Biblioteca Virtual de Polígrafos. [Consulta: 15 gener 2020].
* ↑ «Banco Universal - Sociedad Anónima de Crédito» (PDF). Gaceta de Madrid, Número 25, 23-01-1882, pàg. 340.
* ↑ [http://cataleg.bnc.cat/search~S13*cat?/XAntoni+Munta{u00F1}ola+i+Carn{u00E9}&searchscope=13&SORT=A/XAntoni+Munta{u00F1}ola+i+Carn{u00E9}&searchscope=13&SORT=A&searchscope2=13&SUBKEY=Antoni+Munta%C3%B1ola+i+Carn%C3%A9/1%2C7%2C7%2CB/frameset&FF=XAntoni+Munta{u00F1}ola+i+Carn{u00E9}&searchscope=13&SORT=A&3%2C3%2C%5BEnllaç+no+actiu%5D Biblioteca de Catalunya] vist el 17-11-14
* ↑ [http://cataleg.bnc.cat/search~S13*cat?/XAntoni+Munta{u00F1}ola+i+Carn{u00E9}&searchscope=13&SORT=A/XAntoni+Munta{u00F1}ola+i+Carn{u00E9}&searchscope=13&SORT=A&searchscope2=13&SUBKEY=Antoni+Munta%C3%B1ola+i+Carn%C3%A9/1%2C7%2C7%2CB/frameset&FF=XAntoni+Munta{u00F1}ola+i+Carn{u00E9}&searchscope=13&SORT=A&1%2C1%2C%5BEnllaç+no+actiu%5D Biblioteca de Catalunya] vist el 17-11-14
* ↑ Biblioteca de Catalunya, consulta 12-11-14.
* ↑ Biblioteca de Catalunya, consulta 12-11-14.

## Enllaços externs

* Gran Enciclopèdia Catalana, vist el 17-11-14
* Tebeosfera
# Robert Montgomery (tirador)

Robert Montgomery (Lincoln, 20 de setembre de 1891 - valor desconegut) va ser un tirador canadenc que va competir durant la dècada de 1920.
El 1920 va prendre part en els Jocs Olímpics d'Anvers, on va disputar dues proves del programa de tir. Fou cinquè en la prova de fossa olímpica per equips i sisè en la prova individual de fossa. Quatre anys més tard, als Jocs de París, tornà a disputar dues proves del programa de tir. Guanyà la medalla de plata en la prova de la fossa olímpica per equips, juntament a George Beattie, John Black, Samuel Vance, William Barnes i Samuel Newton, mentre en la prova individual de fossa fou quart.

## Referències

* ↑ «James Montgomery Olympic Results». sports-reference.com. Arxivat de l'original el 3 d’octubre 2018. [Consulta: 9 setembre 2018].
# SD Budućnost

El SD Budućnost (Sportsko Društvo Budućnost), conegut també com a Budućnost Podgorica és una organització poliesportiva de la ciutat de Podgorica a Montenegro.
Actualment, hi ha 31 clubs en 29 esports diferents (Futbol, Basquetbol, Handbol (femení), Voleibol, Atletisme, Karate, Boxa, Tennis de taula, Judo, Rugbi a 15, Rem, Caiaquisme, Hípica, Botxes, Tir olímpic, Senderisme, Escacs, Taekwondo, Sambo, Aikido, Savate, Kendo, Ballooning, Pesca esportiva, Pesca amb mosca, Jujutsu, Jujutsu brasiler, Kung fu, Unifight i Waterpolo) dins de l'organització SD Budućnost. El club d'handbol masculí es va dissoldre el 2011.
* FK Budućnost: club de futbol
* KK Budućnost: club de bàsquet

## Enllaços externs

* Esports a podgorica.me
# Dragan Paunović

Dragan Paunović (8 de novembre de 1961 - 17 de maig de 2016), fou un jugador d'escacs serbi, que tenia el títol de Gran Mestre des de 2007. Els darrers anys vivia a la Corunya (Espanya).
A la llista d'Elo de la FIDE del maig de 2016, hi tenia un Elo de 2439 punts, cosa que en feia el jugador número 39 (en actiu) de Sèrbia. El seu màxim Elo va ser de 2559 punts, a la llista de setembre de 2010 (posició 415 al rànquing mundial).

## Resultats destacats en competició

El novembre de 2011 fou campió de l'Obert internacional de Valladolid de partides ràpides amb 7 punts de 8, després de la victòria contra Boris Zlotnik a la darrera ronda.
El maig de 2015 a Coimbra (Portugal) guanyà l'Obert internacional "Queima das Fitas" destacat amb 6½ punts de 7.
El 17 de maig de 2016, dos dies després d'haver participat en l'Obert Internacional de Llucmajor, on feu 6 punts de 9 i quedà en el lloc 19è de 177 participants, patí un Infart miocardíac.

## Referències

* ↑ «Nota biogràfica de Dragan Paunović» (en anglès). Chessgames.com. [Consulta: 19 maig 2016].
* 1 2 «In Memoriam – GM Dragan Paunovic». chessdom.com. [Consulta: 19 maig 2016]. (anglès)
* ↑ «"Rànquing d'escaquistes per federació: Sèrbia"» (en anglès). lloc web de la FIDE. [Consulta: 19 maig 2016].
* ↑ Posició al rànquing mundial i evolució Elo de Dragan Paunović «benoni.de». Arxivat de l'original el 2016-08-04. [Consulta: 19 maig 2016]. (alemany)
* ↑ «GM Dragan Paunovic winner in Valladolid». chessdom.com. [Consulta: 19 maig 2016].
* ↑ «GM Dragan Paunovic wins the tournament in Coimbra, Portugal». chessdom.com. [Consulta: 19 maig 2016].
* ↑ «Julio Granda Zuniga with crushing score in LLucmajor Open». chessdom.com. [Consulta: 19 maig 2016]. (anglès)
# George Richards Minot

George Richards Minot (Boston, EUA 1885 - íd. 1950) fou un metge estatunidenc guardonat amb el Premi Nobel de Medicina o Fisiologia l'any 1934.

## Biografia

Va néixer el 2 de desembre de 1885 a la ciutat de Boston, població situada a l'estat nord-americà de Massachusetts. Va estudiar medicina a la Universitat Harvard, on es va llicenciar el 1912 i de la qual va arribar a ser professor de medicina l'any 1928. Va pertànyer també al Consultori de l'Hospital General de Massachusetts i va dirigir el Laboratori Thorndike Memorial i l'Hospital de la ciutat de Boston.
Va morir el 25 de febrer de 1950 a la seva residència de la ciutat de Boston.

## Recerca científica

Inspirat pels treballs de George Hoyt Whipple, que demostrà la possibilitat que la dieta a base de fetge augmentés l'aportació d'hemoglobina a la sang de gossos anèmics, va iniciar l'any 1924 en col·laboració amb William Parry Murphy a tractar als pacients d'anèmia perniciosa amb grans quantitats de fetge, aconseguint un gran èxit.
L'any 1934 fou guardonat, juntament amb Hoyt Whipple i Parry Murphy, amb el Premi Nobel de Medicina o Fisiologia pels seus descobriments referents a la teràpia del fetge en casos d'anèmia.

## Enllaços externs

* «George Richards Minot» (en anglès). The Nobel Prize. The Nobel Foundation.
# Emil Jørgensen

Emil Ludvig Peter Jørgensen (Copenhaguen, 7 de febrer de 1882 - Dyssegård, Gentofte, Hovedstaden, 23 de març de 1947) va ser un futbolista danès que va competir a començament del segle xx. Jugà com a centrecampista i en el seu palmarès destaca la medalla de plata en la competició de futbol dels Jocs Olímpics d'Estocolm, el 1912.
Pel que fa a clubs, jugà al B 93 entre 1901 i 1917. A la selecció nacional jugà un total de 4 partits, en què marcà un gol. Debutà contra Anglaterra l'octubre de 1911 i disputà el seu darrer partit contra Alemanya l'octubre de 1912.

## Referències

* ↑ «Emil Jørgensen Olympic Results». sports-reference.com. Arxivat de l'original el 2012-12-18. [Consulta: 30 març 2017].
* ↑ Fitxa a EU-Football.info
# Antonio de Gregorio y Verdugo

Antonio María de Gregorio y Verdugo Masnata y Quijada, marquès d'Esquilache i baró de Mamola (Nàpols, 8 de juliol de 1755 - 5 de febrer del 1842) fou un militar espanyol, tinent general dels Reials Exèrcits i Capità general de Mallorca. Era fill de Leopoldo de Gregorio, marquès d'Esquilache, qui ocupà càrrecs destacats en el regnat de Carles III d'Espanya, i de Maria Josefa de Verdugo, originària de Vic. Durant la guerra del francès fou membre de la Junta Suprema Central per Sevilla i exercí com a Capità general de Mallorca en 1810 i en 1813-1814. En 1829 va rebre la creu de l'Orde de Carles III.

## Referències

* ↑ Antonio María de Gregorio y Verdugo a geni.com
* ↑ Joaquin Maria Bover de Rossello Noticias historico-topograficas de la isla de Mallorca, estadistica general, p. 141
* ↑ Extracto de los expedientes de la Orden de Carlos 3o, 1771-1847, p. 12
# Samuel Newton

Samuel Newton (Drummondville, 23 de novembre de 1881 - Sherbrooke, 11 d'octubre de 1944) va ser un tirador canadenc que va competir durant la dècada de 1920. Llicenciat a la Universitat McGill va ser un destacat home de negocis i enginyer.
El 1924 va prendre part en els Jocs Olímpics de París, on guanyà la medalla de plata en la prova de fossa olímpica per equips, juntament a George Beattie, John Black, Robert Montgomery, Samuel Vance i William Barnes, del programa de tir.

## Referències

* 1 2 «Samuel Newton Olympic Results». sports-reference.com. Arxivat de l'original el 18 d’abril 2020. [Consulta: 9 setembre 2018].
# Chu Mu-Yen

Chu Mu-yen o Chu Mu-Yen (en xinès tradicional: 朱木炎; pinyin: Zhū Mùyán) (República de la Xina 1982) és un taekwondista taiwandès, guanyador de dues medalles olímpiques.

## Biografia

Va néixer en un lloc indeterminat de la República de la Xina el dia 14 de març de 1982.

## Carrera esportiva

Va participar, als 22 anys, en els Jocs Olímpics d'Estiu de 2004 realitzats a Atenes (Grècia), on va aconseguir guanyar la medalla d'or en la categoria masculina de pes mosca (-58 kg) al derrotar en la final el mexicà Óscar Salazar. En els Jocs Olímpics d'Estiu de 2008 realitzats a Pequín (República Popular de la Xina) aconseguí guanyar la medalla de bronze en aquesta mateixa categoria.
Al llarg de la seva carrera ha guanyat tres medalles en el Campionat del Món de taekwondo, una d'elles d'or; una medalla d'or en la Universíada i dues medalles en els Jocs Asiàtics.
# Jukka Piironen

Juho Piironen, més conegut com a Jukka Piironen (Leppävirta, 11 d'agost de 1925 - Hèlsinki, 5 de març de 1976), fou un atleta finlandès, especialista en el salt de perxa, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on fou divuitè en la prova del salt de perxa del programa d'atletisme.
En el seu palmarès destaquen dues medalles de bronze en salt de perxa al Campionat d'Europa d'atletisme de 1954 i 1958.

## Millors marques

* Salt de perxa. 4,32 metres (1956)

## Referències

* 1 2 Jukka Piironen a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Berlin 2018 Statistics Handbook». european-athletics.org [Consulta: 20 juny 2020].
* ↑ «Track and Field Statistics». [Consulta: 11 juliol 2020].